**Tiktok sensuroi** alustaltaan monelaista sisältöä. Yhtiö on vastannut kritiikkiin vaihtelevasti: joissain tapauksissa sensuuria on perusteltu nettikiusaamisen estämisellä, toisissa inhimillisenä virheenä ja joskus jopa algoritmin virheenä. Huippusuositun sovelluksen harjoittan sensuurin on pelätty tuovan Kiinan harjoittama sensuuri suuren palomuurin toiselle puolelle ja sitä kautta vaikuttavan vapaassa maailmassa asuvien ihmisten käsitykseen todellisuudesta.

Kommunistipuolueelle hankalat aiheet
------------------------------------

Koska Tiktokin omistava ByteDance on kiinalainen yritys, sen sisällä toimii kommunistisen puolueen työryhmä, jonka tarkoituksena on varmistaa, ettei yritys toimi kommunistipuolueen tavoitteita vastaan. ByteDance käyttää Tiktokin algoritmia piilottaakseen aktiivisesti sellaista sisältöä, joka on kommunistiselle puolueelle epämieluista. Vuonna 2018 ByteDancen toimitusjohtaja pyysi julkisesti anteeksi, koska "eräs yhtiön alustoista oli rikkonut Kiinan keskeisiä sosialistisia normeja vastaan".

Syyskuussa 2019 uutisoitiin tietovuodosta, jossa Tiktokin moderointilinjaukset vuosivat julki. Tässä yhteydessä paljastui, että yleisesti tiedossa olevat Kiinan kommunistipuolueelle epämieluisat asiat ovat sensuroinnin kohteena. Näihin kuuluivat mm. kaikki maininnat Tienanmenin verilöylystä, Tiibetin itsenäisyydestä ja Falun Gongin harjoittajien vainoista. Falun Gong on kielletty Kiinassa ja sitä ylistävä sisältö tulkitaan käyttöehtojen vastaiseksi.

### Hongkongin mielenosoitukset 2019

*Pääartikkeli: Hongkongin mielenosoitukset 2019*
Toisin kuin monella muulla sosiaalisen median alustalla, Tiktokissa Hongkongin demokratiaa vaatineet mielenosoitukset eivät näkyneet. Mikäli Tiktokissa yritti etsiä materiaalia koskien protesteja, tuloksia tuli nolla. Kiinalainen emoyhtiö ByteDance joutuu Kiinan lakien mukaan sensuroimaan kommunistiselle puolueelle epämieluisia. Tiktok on puolustautunut sanomalla, että alusta on tarkoitettu vihteelle eikä politiikalle.

Hongkongin kansallisen turvallisuuden lain tultua voimaan Tiktok ilmoitti jättävänsä Hongkongin markkinat.

### Uiguurit

*Pääartikkeli: Uiguurien kansanmurha*
Marraskuussa 2019 New Jerseyssa asuva 17-vuotias Feroza Aziz julkaisi Tiktok-videon, jossa hän teki ripsien ehostusta, mutta puhui samalla Kiinan vainoamien uiguurien puolesta. Yhteensä hän julkaisi kolme videota aiheesta, ja kertoi myöhemmin Twitterissä saaneensa kuukauden bännin Tiktokiin. Tapauksen saatua runsaasti julkisuutta, Tiktok pahoitteli ja peruutti bännin sanoen, että kyseessä oli inhimillinen erehdys.

Helmikuussa 2022 saksalainen *Frankfurter Allgemeine Zeitung* -sanomalehti uutisoi, että sen videoiden automaattinen luotu tekstitys ei suostunut kirjoittamaan ilmauksia kuten "uudelleenkoulutusleiri" ja "työleiri".

### Venäjän hyökkäys Ukrainaan vuonna 2022

*Pääartikkeli: Venäjän hyökkäys Ukrainaan 2022–*
Venäjän hyökättyä Ukrainaan Tiktok ilmoitti, ettei se salli enää uusia livelähetyksiä tai muutakaan uutta sisältöä Venäjän markkinoilla. Syynä oli Venäjän lainsäädäntö, jolla pyrittiin estämään Venäjän asevoimien "häpäisy" mm. kutsumalla Venäjän hyökkäystä sodaksi. Lisäksi valtiolliset mediat saivat edelleen tuottaa sisältöä tileillään. Ei-venäläisten tilien tuottama sisältö sensuroitiin Venäjän markkinoilla kokonaan. Tämä päätös loi kuitenkin tilanteen, jossa Kremlin propagandalle syntyi aivan uusi toimintaympäristö ilman kilpailevia näkökantoja.

### Ihmisoikeusaktivistit

Vuonna 2023 turkkilainen koripalloilija ja ihmisoikeusaktivisti Enes Kanter sai porttikiellon Tiktokiin, koska tämä on ottanut kriittisesti kantaa Kiinan ihmisoikeusrikkomuksiin. Tämä kumottiin hieman ennen, kun Tiktokin toimitusjohtaja Shou Zi Chew kutsuttiin Yhdysvaltain kongressin kuultavaksi.

Vähemmistöt
-----------

### Seksuaali- ja sukupuolivähemmistöt

Syyskuussa 2019 kävi ilmi, että Tiktokin paikalliset moderoijat sensuroivat mm. Turkin markkinoilla seksuuali- ja sukupuolivähemmistöihin kuuluvien tuottamaa sisältöä, jossa esim. kaksi miestä pitää kiinni käsistä. Erilaisia aihetunnisteita, joitka viittaavat sateenkaariystävälliseen sisältöön on myös sensuroitu mm. arabian- ja venäjänkielisillä markkinoilla. Tiktokia on myös syytetty siitä, että se suosittelee seksuaali- ja sukupuolivähemmistöihin kohdistuvaa väkivaltaa ihannoivia videoita homofoobisille käyttäjilleen.

Myöhemmin kävi ilmi, että Tiktok sensuroi edelleen Saksan markkinoilla sellaisia sanoja kuten "homoseksuaali", "queer" ja "LGBTQ".

### Ei-toivotulta näyttävät ihmiset

Tiktok on pyrkinyt luomaan kiiltokuvamaisen version maailmasta, johon eivät sovi mm. vammaisten sisällöntuottajat. Näiden lisäksi Tiktokin moderoijia on ohjeistettu sensuroimaan sellaisia sisällöntuottajia, joiden katsotaan olevan rumia, köyhiä tai lihavia. Tiktok on puolustautunut sanomalla, ettei se enää toimi tällä tavalla.

### Afrikkalaistaustaiset

Monet Tiktokin suositut tanssit ovat aluperin mustien sisällöntuottajien tekemiä, mutta niistä tulee suosittuja vasta sen jälkeen, kun valkoiset esittävät niitä. Useat afrikkalaistaustaiset sisällöntuottajat ovat todenneet, että Tiktok syrjii heitä aktiivisesti. Nämä ovat protestoineet asiaa jättämällä Tiktokin hetkellisesti. Mustat sisällöntuottajat, jotka ovat tuneet ongelman esille Tiktokissa, ovat saaneet varjobänniä, jonka johdosta algoritmi ei suosittele niitä Tiktokin käyttäjille.

Black Lives Matter -mielenosoitusten aikana monet Tiktokin käyttäjät väittivät, että sovellus sensuroi mielenosoituksiin liittyviä aihetunnisteita. Tiktok puolustautui sanomalla, että kyseessä oli virhe algorytmissä ja pahoitteli tilannetta.

Lähteet
-------

1. ↑  Molina, Brett: TikTok apologizes after claims it blocked #BlackLivesMatter, George Floyd posts *USA TODAY*.  2.6.2020. Viitattu 28.2.2024. (englanniksi)
2. 1 2  Harwell, Drew & Romm, Tony: Don't look for the Hong Kong protests on TikTok. You won't find them *The Sydney Morning Herald*.  16.9.2019. Viitattu 28.2.2024. (englanniksi)
3. 1 2 3  TikTok: Eating disorders, racism, censorship and distorted realities | Four Corners *ABC News In-depth*.  28.7.2021. Viitattu 28.2.2024. (englanniksi)
4. ↑  Politics in the Boardroom: The Role of Chinese Communist Party Committees *The Diplomat*.  24.12.2019. Viitattu 28.2.2024. (englanniksi)
5. ↑  McGregor, Richard: How the state runs business in China *The Guardian*.  25.7.2019. Viitattu 28.2.2024. (englanniksi)
6. ↑  TikTok censors references to Tiananmen and Tibet *BBC News*.  25.9.2019. Viitattu 28.2.2024. (englanniksi)
7. ↑  Hern, Alex: Revealed: how TikTok censors videos that do not please Beijing *The Guardian*.  25.9.2019. Viitattu 28.2.2024. (englanniksi)
8. ↑  Harwell, Drew & Romm, Tony: TikTok’s Beijing roots fuel censorship suspicion as it builds a huge U.S. audience *Washington Post*.  17.9.2019. Viitattu 28.2.2024. (englanniksi)
9. ↑  Report: TikTok may be censoring Hong Kong protests *CBS News*.  19.9.2019. Viitattu 28.2.2024. (englanniksi)
10. ↑  TikTok leaves Hong Kong after China security law enactment *Al Jazeera*. Viitattu 28.2.2024. (englanniksi)
11. ↑  Morrison, Sara: TikTok is accused of censoring anti-Chinese government content, again *Vox*.  27.11.2019. Viitattu 28.2.2024. (englanniksi)
12. ↑  TikTok apologises and reinstates banned US teen *BBC News*.  28.11.2019. Viitattu 28.2.2024. (englanniksi)
13. ↑  Küchemann, Fridtjof: Zensur bei Tiktok? Sternchen bei Wörtern wie „Internierungslager" *Frankfurter Allgemeine Zeitung*.  11.2.2022. Viitattu 28.2.2024. (saksaksi)
14. 1 2  Wie TikTok LGBTQ und Nazi-Begriffe in Deutschland zensiert *Deutsche Welle*.  27.3.2022. Viitattu 28.2.2024. (saksaksi)
15. ↑  What do Russians see on TikTok? *Euronews*.  17.3.2022. Viitattu 28.2.2024. (englanniksi)
16. ↑  Milmo, Dan: TikTok users in Russia can see only old Russian-made content *The Guardian*.  10.3.2022. Viitattu 28.2.2024. (englanniksi)
17. ↑  Harwell, Drew: TikTok admits it banned former NBA player critical of China *Washington Post*.  25.3.2023. Viitattu 28.2.2024. (englanniksi)
18. ↑  Hern, Alex: TikTok's local moderation guidelines ban pro-LGBT content *The Guardian*.  26.9.2019. Viitattu 28.2.2024. (englanniksi)
19. ↑  TikTok admits restricting some LGBT hashtags *BBC News*.  10.9.2020. Viitattu 28.2.2024. (englanniksi)
20. ↑  TikTok accused of promoting anti-LGBTQ videos *CBS News*.  5.6.2021. Viitattu 28.2.2024. (englanniksi)
21. ↑  Biddle, Sam; Ribeiro, Paulo Victor & Dias, Tatiana: TikTok Told Moderators: Suppress Posts by the "Ugly" and Poor *The Intercept*.  16.3.2020. Viitattu 28.2.2024. (englanniksi)
22. ↑  Shead, Sam: TikTok apologizes after being accused of censoring #BlackLivesMatter posts *CNBC*.  2.6.2020. Viitattu 28.2.2024. (englanniksi)